Ερώτηση:

**Μπορεί ένας ΟΕΒ να κατασκευάσει ένα Φωτοβολταϊκό Σταθμό μέσα σε αρδευόμενη έκταση;**

Απάντηση:

Με το Ν.4015/2011 απαγορεύεται η εγκατάσταση φωτοβολταϊκών σε γαίες υψηλής παραγωγικότητας.

Όλες όμως οι αρδευόμενες εκτάσεις θεωρούνται γαίες υψηλής παραγωγικότητας, οπότε η εγκατάσταση φωτοβολταϊκού από επαγγελματία αγρότη για να καλύψει τη ζήτηση μιας αντλίας στο χωράφι του ή από έναν Γενικός Οργανισμός Εγγείων Βελτιώσεων (ΓΟΕΒ) ή Τοπικοί Οργανισμοί Εγγείων Βελτιώσεων (ΤΟΕΒ) για τις ανάγκες ενός αντλιοστασίου είναι πρακτικά αδύνατη….

Πλην όμως, παρά την ως άνω πρόβλεψη η δυνατότητα εγκατάστασης φωτοβολταϊκών σταθμών σε ΓΓΥΠ, με την τροπολογία που περιελήφθη στο άρθρο 21 του Ν. 4015/2011 του υπουργείου Γεωργίας έπαυσε να ι­σχύει μέχρι να εκδοθεί η σχετική κοινή υπουργική απόφαση. Με αυτό λοιπόν τον τρόπο η ρύθμιση για την εγκατάσταση φωτοβολταϊκών στ ΓΓΥΠ κατέστη κατ’ ουσίαν ανενεργή.

Με την τροπολογία που περιελήφθη στο άρθρο 21 του Ν. 4015/2011 του υπουργείου Γεωργίας, παρά την ως άνω πρόβλεψη (για εγκατάσταση Φ/Β σε Γεωργική Γη Υψηλής Παραγωγικότητας), έπαυσε να ισχύει μέχρι να εκδοθεί η σχετική κοινή υπουργική απόφαση, η δυνατότητα εγκατά­στασης φωτοβολταϊκών σταθμών σε ΓΓΥΠ (Γεωργική Γη Υψηλής Παραγωγικότητας). Με αυτό λοιπόν τον τρόπο η ρύθμιση για την εγκατάσταση φωτοβολταϊκών στ ΓΓΥΠ κατέστη κατ’ ουσίαν ανενεργή.

Ισχύει σήμερα (έτος 2019), επίσης:

Σε αρμονία με την συνταγματική επιταγή περί προστασίας της γεωργι­κής γης, το άρθρο 56 παράγρ. 6 περίπτ. α΄ του ν. 2637/1998, όριζε ότι: «Σε αγροτεμάχια που χαρακτηρίζονται από την οικεία Διεύθυνση Αγροτικής Ανάπτυξης ως αγροτική γη υψηλής παραγωγικότητας, απαγορεύεται η άσκηση οποιασδήποτε άλλης δραστηριότητας, εκτός από τη γεωργική εκμετάλλευση. Κάθε επέμβαση στις εκτάσεις αυτές, είτε για τη μεταβολή του προορισμού τους και τη διάθεσή τους για άλλες χρήσεις είτε για την εκτέλεση έργων ή τη δημιουργία εγκαταστάσεων ή παροχή άλλων εξυπηρετήσεων μέσα σε αυτές, έστω και χωρίς μεταβολή της κατά προορισμό χρήσης τους, αποτελεί εξαιρετικό μέτρο και ενεργείται πάντοτε ύστερα από άδεια της οικείας Διεύθυνσης Αγροτικής Ανάπτυξης και μόνο για λόγους που εξυπηρετούν το γεωργικό χαρακτήρα της αγροτικής εκμετάλλευσης. Η απαγόρευση αυτή δεν ισχύει εφόσον πρόκειται για την εκτέλεση στρατιωτικών έργων, που αφορούν την εθνική άμυνα της χώρας, καθώς και για την εκτέλεση μεγάλων αναπτυξιακών έργων του Δημοσίου και των Ο.Τ.Α. α΄ και β΄ βαθμίδας».

Ο «Σύνδεσμος Εταιρειών Φωτοβολταϊκών» εξέφρασε τη δυσαρέσκειά του στην ως άνω νομοθετική ρύθμιση του ν. 4015/2011. Συγκεκριμένα α­ναφέρει στις δημοσιευμένες προτάσεις του περί «Απλοποίηση διαδικα­σιών αδειοδότησης φωτοβολταϊκών, καταπολέμηση της γραφειοκρατίας και άλλες διατάξεις - Ιούλιου 2017» τα κάτωθι:

«Με το Ν.4015/2011 απαγορεύεται η εγκατάσταση φωτοβολταϊκών σε γαίες υψηλής παραγωγικότητας. Όλες όμως οι αρδευόμενες εκτάσεις θεωρούνται γαίες υψηλής παραγωγικότητας, οπότε η εγκατάσταση φωτοβολταϊκού από επαγγελματία αγρότη για να καλύψει τη ζήτηση μιας αντλίας στο χωράφι του ή από έναν Γενικός Οργανισμός Εγγείων Βελτιώσεων (ΓΟΕΒ) ή Τοπικοί Οργανισμοί Εγγείων Βελτιώσεων (ΤΟΕΒ) για τις ανάγκες ενός αντλιοστασίου είναι πρακτικά αδύνατη. Σημειωτέον ότι η γεωργική έκταση που μένει ακαλλιέργητη είναι 125,5 φορές μεγαλύτερη από την έκταση που δεσμεύουν όλα τα φωτοβολταϊκά που έχουν εγκατασταθεί στη χώρα μέχρι σήμερα. Σύμφωνα με την ΕΛΣΤΑΤ1, η γεωργική γη στην Ελλάδα ανέρχεται σε 36,8 εκατ. στρέμματα, εκ των οποίων καλλιεργούνται τα 31,7 εκατ. στρέμματα. Αυτό σημαίνει ότι τα εγκατεστημένα σήμερα φωτοβολταϊκά δεσμεύουν το 0,1% της γεωργικής γης ή αλλιώς το 0,03% της έκτασης της χώρας.»

Το έτος 2010 επιτράπηκε, τότε μόνον (δηλαδή μόνον το 2010) η κατα­σκευή Φ/Β σε Γη υψηλής παραγωγικότητας με όρους, όπως παρακάτω:

Εξαίρεση ωστόσο για τη χρήση της ΓΓΥΠ εισήλθε με το ν. 3851/2010 «Επιτάχυνση της ανάπτυξης των Ανανεώσιμων Πηγών Ενέργειας για την αντιμετώπιση της κλιματικής αλλαγής και άλλες διατάξεις σε θέματα αρ­μοδιότητας του Υπουργείου Περιβάλλοντος, Ενέργειας και Κλιματικής Αλλαγής» όπου είχε επιτραπεί υπό προϋποθέσεις η εγκατάσταση φωτο­βολταϊκών και άλλων τεχνολογιών ΑΠΕ σε Γεωργική Γη Υψηλής Παρα­γωγικότητας (ΓΓΥΠ).

Η ρύθμιση αυτή επήλθε, καθώς σύμφωνα με την αιτιολογική έκθεση του ν. 3851/2010 «το θέµα εγκατάστασης Α.Π.Ε. σε αγροτεµάχια που χαρακτηρίζονται ως Γεωργική Γη Υψηλής Παραγωγικότητας (ΓΓΥΠ), ρυθμίζεται δεδοµένου ότι οι Α.Π.Ε. δεν εµφανίζουν λειτουργικές ασυµβατότητες µε τη ΓΓΥΠ. Επειδή ωστόσο ειδικά οι φωτοβολταϊκοί σταθµοί παραγωγής ηλεκτρικής ενέργειας µπορεί να καταλαµβάνουν συνεχείς και εκτενείς εκτάσεις, προβλέπονται ως προς αυτούς αυστηρότερες διατάξεις και απαγορεύεται πλήρως η εγκατάστασή τους στις ΓΓΥΠ της Αττικής. Με δεδοµένο δε ότι ως ΓΓΥΠ «…νοείται µείζων εδαφική έκταση η οποία,….. παρουσιάζει αναλογικώς υψηλή απόδοση σε παραγόµενα προϊόντα», η συνταγµατική και περιβαλλοντική επιταγή για προστασία της ΓΓΥΠ εξυπηρετείται αν διαφυλαχθεί ο µείζων χαρακτήρας της έκτασης και η αναλογικά υψηλότερη απόδοσή της. Η σχετική κάλυψη, στο βαθµό που δεν αφορά σηµαντικό ποσοστό της µείζονος έκτασης που είναι ΓΓΥΠ, δεν αλλοιώνει το χαρακτήρα της ΓΓΥΠ ούτε ελαστικοποιεί την προστασία της. Τέλος, σηµειώνεται ότι οι επιπτώσεις της εγκατάστασης φωτοβολταϊκών σε µια έκταση που είναι ή έχει τα χαρακτηριστικά ΓΓΥΠ, είναι πλήρως αντιστρέψιµες και µετά την αποξήλωση τους (λόγω λήξης της λειτουργίας ή σε έκτακτες ανάγκες) η γη που είχε καταληφθεί µπορεί να αξιοποιηθεί πλήρως. Ακριβώς για τη διασφάλιση της αντιστρεψιµότητας των επιπτώσεων, παρέχεται κατάλληλη εξουσιοδοτική διάταξη ώστε µε κοινή υπουργική απόφαση να µπορεί να τίθενται σχετικοί γενικοί όροι (π.χ. να ορίζεται ότι η στήριξη των εγκαταστάσεων γίνεται µε υπερκείµενες του εδάφους κατασκευές από µπετόν, να ορίζεται ελάχιστο βάθος για τις εκσκαφές κ.λπ.). Συνοψίζοντας, η αξιοποίηση περιορισμένου ποσοστού εκτάσεων ΓΓΥΠ για την εγκατάσταση φωτοβολταϊκών συστημάτων δεν προκαλεί µη αντιστρέψιμες επιπτώσεις, συμβάλει στη βελτίωση της απόδοσης των εδαφών και έχει σηµαντικά παράπλευρα περιβαλλοντικά οφέλη πέραν της αξιοποίησης της ηλιακής ενέργειας.».

**Συμπέρασμα:**

Σε εκτάσεις που θεωρούνται ΓΓΥΠ (Γεωργική Γη Υψηλής Παραγωγικότητας) δεν επιτρέπεται η εγκατάσταση Φωτοβολταϊκών Σταθμών, με βάση τον Ν.4015/2011.